**Oslo, 12. august 2020**

Til tross for at Norge har svært lave smittetall og få restriksjoner ber vi våre arrangører om å fortsette de viktige smittevernstiltakene.

Vi opplever nå lokale oppblomstringer med smitte. Ved gjennomføringer av arrangementer er det ytterligere risiko for smittespredning, så derfor må både deltakere, arrangører og publikum være ekstra påpasselige med å følge smittevernstiltakene.

**Smitteverntiltak ved gjennomføring av turneringer/arrangement (fra 12. august)**

* Kun friske personer uten symptomer kan delta.
* Generelle smittevernregler fra FHI/Departementet skal følges.
* Det kan spilles single og double.
* Arrangør må ha såpevann, Antibac eller tilsvarende tilgjengelig for spillerne til håndvask både før, under og etter kamp.
* Alle som skal inn på anlegget skal vaske hender grundig, enten med såpevann eller antibac
* Ha en korona-vakt ved inngangen slik at spillere/trenere/tilskuere registreres inn og ut av anlegget. Listen skal inneholde fullt navn, telefonnummer, hvem de skal se på og når de kommer og forlater anlegget. Dersom dere ikke har kapasitet/ressurser til å håndtere denne ekstraoppgaven, må anlegget stenges for publikum.
* Spillerne må ikke ta hverandre i hånda før eller etter kamp. Bruk Korona hilsen!
* Spillerne må benytte antibac/vaske hender før og etter bruk av felles utstyr.
* Garderober kan benyttes så frem til at 1 meters kravet kan overholdes og at det er gode og fastsatte rutiner for vask/hygieniske tiltak.
* Skilt med hold 1 meters avstand plasseres godt synlig på anlegget. Infoplakater kan lastes ned fra helsemyndigheters nettsted.
* Merk tydelig hvor det er anledning til å sitte (1 meters regel)
* Antibac eller tilsvarende plasseres på alle baner og på toaletter.
* Desinfisering av fellesutstyr på banen gjøres så hyppig det lar seg gjøre.
* Servering er mulig dersom smittevernshensyn opprettholdes.
* Maks antall tilskuere er 200, så frem til at 1m avstandsregel kan ivaretas.
* Informasjon om koronaretningslinjer publiseres på Tournament software.
* Deltakere plikter å melde fra til arrangør dersom det blir påvist smitte. Arrangør plikter å kontakte kommune-/bydelsoverlege for rådføring og tiltak.

Med vennlig hilsen

Svein Are Lapstun

Turneringsansvarlig i NTF